சர்ஃபராஸுக்குப் பதிலாக களமிறங்கிய மனன் வோராவும் கோலியை ஏமாற்றினார். 18 ரன்கள் எடுத்திருந்தபோது டி காக் ரன் அவுட். பவர் பிளே முடிவில் பெங்களூரு 43/2. டி வில்லியர்ஸ் – கோலி என உலகின் தலைசிறந்த இரு பேட்ஸ்மேன்கள் பார்ட்னர்ஷிப். இறங்கிய முதல் பந்தில் இருந்தே அடிப்பதுதான் ஏபிடி பியூட்டி. நதீம் ஓவரில் ஹாட்ரிக் பவுண்டரி அடித்து மிரட்டினார் அந்த ஏலியன். 9 பந்துகளில் 23 ரன்கள். அதில் ஐந்து பவுண்டரி, அதில் மூன்று ஸ்வீப் ஷாட் மூலம் வந்தவை.